Niinpä minulla onkin ymmärrys tällä hetkellä siitä, -
että meitä muutamia tässä salissa -
ja teitä ruutujen äärellä -
katselee tällä hetkellä hyvin rakastava Jeesus.
Äärimmäisen rakastava Jumala.
Meidän on välillä vaikeaa huomata ja ymmärtää, -
miten rakastava meidän Jumalamme on.
Joskus meidät pitää myös herätellä ymmärtämään se.
Ennen kuin palaan tähän asiaan, haluaisin lukea täältä -
2. Tessalonikalaiskirjeen 2. luvusta jotain.
En halua puhua nyt antikristuksen ilmestymisestä yms. -
vaikka tässä asiasta puhutaankin. Haluan puhua -
ihmisten tämänhetkisestä hätääntyneestä tilasta -
kaiken maailman teorioitten ym. keskellä.
Luen tämän ja palaan sitten tähän asiaan. Tässä sanotaan näin.
Käytän tätä vanhaa Raamattua.
Varmaan parempiakin käännöksiä on, -
mutta olen vähän huonosti aikaansaava ihminen.
En ole saanut aikaiseksi hankkia esim. Raamattu kansalle -käännöstä.
Siellä on hyviä juttuja verrattuna tähän, mutta tämä on hyvä, -
yksi parhaita käännöksiä - tämä vanha käännös. Luen täältä: -
"Mutta mitä tulee meidän Herramme Jeesuksen Kristuksen tulemukseen -
ja meidän kokoontumiseemme hänen tykönsä, niin me pyydämme teitä, -
veljet, ettette anna minkään hengen ettekä sanan -
ettekä minkään muka meidän lähettämämme kirjeen heti järkyttää -
itseänne, niin että menetätte mielenne maltin, -
ettekä anna niiden itseänne peljästyttää, -
ikäänkuin Herran päivä jo olisi käsissä.
Älkää antako kenenkään vietellä itseänne millään tavalla.
Sillä se päivä ei tule, ennenkuin luopumus ensin tapahtuu -
ja laittomuuden ihminen ilmestyy, kadotuksen lapsi, tuo vastustaja, -
joka korottaa itsensä yli kaiken, mitä jumalaksi -
ja jumaloitavaksi kutsutaan, niin että hän asettuu Jumalan temppeliin
ja julistaa olevansa Jumala. Ettekö muista, -
että minä, kun vielä olin teidän tykönänne, sanoin tämän teille?
Ja nyt te tiedätte, mikä pidättää, niin että hän vasta ajallansa ilmestyy.
Sillä laittomuuden salaisuus on jo vaikuttamassa; -
jahka vain tulee tieltä poistetuksi se, joka nyt vielä pidättää, -
niin silloin ilmestyy tuo laiton, jonka Herra Jeesus on surmaava -
suunsa henkäyksellä ja tuhoava tulemuksensa ilmestyksellä, -
tuo, jonka tulemus tapahtuu saatanan vaikutuksesta -
valheen kaikella voimalla ja tunnusteoilla ja ihmeillä -
ja kaikilla vääryyden viettelyksillä niille, -
jotka joutuvat kadotukseen, sentähden etteivät ottaneet vastaan -
rakkautta totuuteen, voidaksensa pelastua."
Jospa vähäksi aikaa pysähdymme tähän.
"eivät ottaneet vastaan rakkautta totuuteen, voidaksensa pelastua."
On ilmeistä ja ilmiselvää, että Herra Jeesus haluaa pelastaa.
Hän on pelastaja ja parantaja.
Sitten sanotaan, etteivät ottaneet vastaan voidaksensa pelastua.
On nyt sellainen tilanne, -
että Jeesus katselee koko maailmaa, suomalaisia, seurakuntia, -
mutta on hirveän vähän ymmärrystä siitä, -
kuinka suuri on tämä Jumalan rakkaus -
ja Jeesuksen halu pelastaa.
Se ei ole ehkä meille aina itsestään selvää, -
koska se on ääretön. Jumala on äärettömyyksien Jumala.
Sain ennen joulua kongolaiselta pastoriystävältäni jälleen -
terveisiä ja kirjeen, jossa hän myös kertoi elämäntarinaansa.
Tässä elämäntarinan kuvauksessa hän kertoo siitä vaiheesta, -
joka tuli hänelle, kun Jumala kutsui hänet menemään -
presidenttien ja ministereitten tykö -
viemään Jumalan Sanan ja Jumalan viestin.
Kun Jumala tähän kutsui, niin Hän myös erikoisella tavalla koulutti.
Se koulu ei ollutkaan ihan tavallinen seminaari.
Hän joutui öisessä ilmestyksessä helvettiin.
Hän näki, mikä se on se...
En mielelläni tästä nyt niin paljon puhu, -
mutta puhun jotain, jotta ymmärrämme helvetin äärettömyyden.
Siinä tilassa ollessaan -
hän koki niin suuren yksinäisyyden.
Ei ollut Jumalan läheisyyttä.
Sitä ei ollut ollenkaan. Oli nolla.
Sanotaan, että absoluuttista nollaa on fysiikassa mahdoton saavuttaa.
On kuitenkin olemassa absoluuttinen nolla, helvetin nolla -
eli Jumalan poissaolo kokonaisuudessaan.
Ei ole Jumalan läsnäoloa tippaakaan.
Siitä hirvittävästä tilasta hän kertoi.
Siellä oli se tuska, ja kun sitä ajatteli, niin se laajeni.
Se oli elastista. Ei ollut äärirajaa eikä ulkoreunaa -
niillä ihmisillä, jotka kokivat sitä tuskaa siellä pimeydessä.
Helvetin tuska on siis elastista eikä siinä ole ulkoreunaa.
Tästähän minä en nyt halua puhua, vaan haluan tällä vain kuvata, -
kuinka suuri ja ääretön on myös se rakkaus, -
joka Jeesuksella on meitä kohtaan. Sille rakkaudelle, -
sille Jumalan hyvyydelle -
ei löydy ulkoreunaa.
Ei löydy avaruudelle reunaa. Ei löydy 0-pistettä.
Jumalan rakkaudellekaan ei löydy ulkoreunaa. Se on rajaton.
Jumalan rakkaus on siis rajaton.
Tämä rakkaus, rakastava Jeesus katselee juuri nyt kansakuntia, -
meitä ja uskovia tällä hetkellä.
Kun Hän katselee, niin minäpä kirjoitin viime yönä ylös -
ajatuksen, jonka sain rukouksessa, -
kun ajattelin tätä Jumalan ääretöntä rakkautta.
Tämä rakastava katse on meidän yllämme.
Sanoisin, että tällä hetkellä yllämme on Jumalan rakastava katse.
Kaikkien kuulijoitten yllä on Jumalan rakastava katse.
Hän haluaa koskettaa. Hän tahtoo auttaa.
Hän haluaa koskettaa.
Tällaisia ajatuksia vaan liikkui.
Siinä keskellä ajatus rakastavasta katseesta.
Oi, kunpa ymmärtäisitte koko sydä- mestänne kääntyä minun puoleeni!
Minä voisin auttaa teitä ja parantaa kaikki teidän haavanne.
Poistaa katkeruuden ja masennuksen hengen.
Mutta niin kauan kuin käännätte selkänne, en voi teitä auttaa -
enkä lohduttaa teitä surevia. En voi auttaa ahdistuksessanne.
Kääntykää! Minä tahdon tulla avuksi.
Jeesus siis haluaa, mutta ei voi. Miksi Hän ei voi?
Kun me emme usko, emme ymmärrä.
Ja monessa tapauksessa me emme halua.
Käännämme selkämme. Ei Jeesus voi auttaa selän takana.
Toki Hän joskus selänkin takana auttaa - paljonkin.
Hän pitää läsnäolollaan maailmankaikkeutta yllä, -
mutta on oleva aika, jolloin tätä läsnäoloa ei ole.
No, tässä Raamatussa sanottiin, -
että ihmiset ovat tällä hetkellä -
ja tulevat olemaan moninaisten ihmetyksien ympäröimänä -
ja ihmettelevät, mitä voisi tapahtua.
On kaikennäköisiä teorioita ja oletuksia.
On kaikennäköisiä tulkintoja Raamatusta jne.
Mihin näistä voisi tukeutua?
On vain yksi, mihin voi tukeutua: Jumalan rakkaus.
Jumalan äärettömään rakkauteen voi tukeutua. Se kestää -
ja auttaa kaikissa tilanteissa, ja Hän TAHTOO auttaa.
On ilmeistä, että Hän tahtoo, mutta emme halua sitä ymmärtää, -
kun on sotia ja sitä ja tätä, vihaa, katkeruutta.
No, ei Jumala voi auttaa.
Hän haluaa, mutta ei voi, koska ihmiset kääntävät Hänelle selkänsä.
Silti tämä ääretön rakkaus kutsuu ja etsii.
Kun on näitä salaliittojuttuja ja kaikkea ja mietitään -
ja ihmetellään näitä asioita, niin haluaisin vähän omalta puoleltani..
Ottakaa nyt huomioon se, -
että en puhu nyt siitä, pitäisikö rokottaa tai olla rokottamatta.
Se ei ole nyt tässä se asia. Siihen liittyen kuitenkin -
voin sanoa, että kun lähden huomenna matkalle, -
niin rokotusten pitää olla kunnossa, -
ja huomenaamulla pitää saada negatiivinen koronatodistus.
Mikä se on se rokotus?
En usko, että kukaan voisi tulla uskoon rokottamalla.
Koska kukaan ei voi tulla uskoon rokottamalla, -
niin kukaan ei voi myöskään menettää uskoaan rokottamalla.
Kysymys on sydämen asioista. Sydämenasia on aina se, -
mikä on se uskonasia. Eikö niin?
Rokotus ei voi ihmistä siirtää lähemmäksi tai kauemmaksi Jumalaa.
Siitä olen ihan varma. Sydämemme asennoitumisesta on kysymys.
Ei pidä pelätä näitä asioita.
Luulen ja jotenkin minulla on semmoinen ymmärrys, -
että monet pelkäävät sitäkin rokotusta, -
että rokottautuminen aiheuttaisi hengellisen elämän haaksirikon.
Ei se ole niin. Se on eri asia eikä liity tähän.
Se on eri asia kuin tämä rokotus.
Luen muistutukseksi Roomalaiskirjeestä -
tämän ihan tutun raamatunpaikan, ettei kävisi niin, -
että ihan väärin ymmärrämme.
Voi, hyvänen aika, kun eivät enää sormetkaan ole entisen sujuvat.
Täältä tämä vanha tuttu paikka löytyy.
"Kuka voi meitä erottaa Kristuksen rakkaudesta?"
No, menemme tähän vähän myöhemmin.
"Tuskako, vai ahdistus, vai vaino, vai nälkä, vai alastomuus, -
vai vaara, vai miekka? Niinkuin kirjoitettu on: -
'Sinun tähtesi meitä surmataan kaiken päivää;
meitä pidetään teuraslampaina'. Mutta näissä kaikissa me saamme -
jalon voiton hänen kauttansa, joka meitä on rakastanut.
Sillä minä olen varma siitä, ettei kuolema eikä elämä, -
ei enkelit eikä henkivallat, ei nykyiset eikä tulevaiset, -
ei voimat, ei korkeus eikä syvyys, eikä mikään muu luotu voi meitä -
erottaa Jumalan rakkaudesta, joka on Kristuksessa Jeesuksessa, -
meidän Herrassamme." No, minusta rokotus on luotu juttu.
Virus ja mikä ihme näitä sairauksia aiheuttaa, -
se on luotu. Se ei voi koskettaa hengellistä elämäämme.
Aikoinaan Outokummussa, Pohjois-Karjalan profeetta, -
Eino Lindström flunssan saatuaan sanoi, -
että hänellä on virus, jonka hän tietää olevan pirus.
Hän oli hyvin rämäkkä Jumalan mies.
Minusta viruskin on kuitenkin tämmöinen luomakunnan oikku.
Me emme ole tämän luomakunnan lakien alaisuudessa -
silloin, kun olemme ottaneet Jeesuksen vastaan henkeemme -
henkilökohtaisena pelastajana. Tämä on siis ihan selvä juttu.
Meitä ei voi rokottamalla...
Voi että, kunpa ihmiset pystyisi rokottamaan uskoon!
Minä pistäisin rokotuspakon.
Kaikkien olisi pakko tulla rokotukseen. Rokottaisin kaikki uskoon.
Nyt uskoon kaikki! Mutta ei. Ei se auta. Ei voi rokottaa.
Eikä voi myöskään vastarokottaa pois uskosta.
Ei. Se on ihan eri juttu. Näitä asioita ei pidä sotkea.
Ei pidä sotkea myöskään näitä teorioita täällä, mitä niitä nyt on.
Ei niitten pidä antaa vaikuttaa. Ne ovat ihan toisarvoisia.
Yleensä suurin osa niistä on ihan huuhaata.
Sen takia ei niihin kannata kiinnittää...
masentaa itseänsä niillä. Ei se katsos kannata.
Ei kannata. Menee hukkaan koko panostus, -
jos panostaa siihen, että masentuu niistä. Ei se kannata.
Se ei ole totta. Jumalan Henki ja Hänen sisimpäämme antamansa -
sydämen usko ja pelastusvarmuus ei ole näistä riippuvainen.
No, mitä ovat sitten nämä, kun on...
Ovatko meillä kaikki uskonelämän tärkeimmät asiat nyt hallinnassa?
Luen Apostolien teoista -
kahdesta tärkeimmästä -
uskonelämään liittyvästä asiasta.
(Yksi, kaksi, kuuluuko? Miten tämä on näin kovalla? -
Oliko niin, että pidin tätä kauempana?)
No, Apostolien tekojen 19. Luvussa -
sanotaan näistä kahdesta asiasta, -
jotka meidän uskovaisina täytyy pitää mielessä ja hallinnassa.
"Kun Apollos oli Korintossa, tuli Paavali, -
kuljettuaan läpi..." Tämä on Ap. t. 19. luvun ihan alussa.
"kuljettuaan läpi ylämaakuntien, Efesoon -
ja tapasi siellä muutamia opetuslapsia. Ja hän sanoi heille: -
'Saitteko Pyhän Hengen silloin, kun te tulitte uskoon?'
Niin he sanoivat hänelle: 'Emme ole edes kuulleet, -
että Pyhää Henkeä on olemassakaan'.
Ja hän sanoi: 'Millä kasteella te sitten olette kastetut?'
He vastasivat: 'Johanneksen kasteella'. Niin Paavali sanoi: -
'Johannes kastoi parannuksen kasteella, kehoittaen kansaa -
uskomaan häneen, joka oli tuleva hänen jälkeensä, se on, Jeesukseen'.
Sen kuultuaan he ottivat kasteen Herran Jeesuksen nimeen.
Ja kun Paavali pani kätensä heidän päälleen, -
tuli heidän päällensä Pyhä Henki, ja he puhuivat kielillä -
ja ennustivat. Heitä oli kaikkiaan noin kaksitoista miestä.
Ja hän meni synagoogaan, ja kolmen kuukauden ajan hän puhui -
heidän kanssansa rohkeasti ja vakuuttavasti Jumalan valtakunnasta.
Mutta kun muutamat paaduttivat itsensä eivätkä uskoneet, -
vaan puhuivat pahaa Herran tiestä kansan edessä, -
niin hän meni pois heidän luotaan ja erotti opetuslapset heistä -
ja piti joka päivä keskusteluja Tyrannuksen koulussa."
Siis onhan tässäkin ihan selvää, -
että Herra olisi Paavalin ja Apolloksen palvelustoimen kautta -
halunnut näitä ihmisiä siunata. Ne olivat tulleet uskoon, -
mutta eivät edes tienneet Pyhän Hengen olemassaolosta.
Ne eivät olleet ihan kamalasti lässyttäviä opettajia, -
vaan alkoivat heti todistaa Pyhän Hengen olemassaolosta.
Pyhä Henki on tärkeä osa tätä meidän uskonelämäämme -
ja uskossa olemistamme. On olemassa kaste, -
mutta on olemassa myös Pyhän Hengen kaste.
Kun Jeesuksesta todistetaan ja luetaan, niin Hänestä sanotaan, -
että Hän kastaa Pyhällä Hengellä ja tulella.
Se on erittäin oleellinen osa Jeesuksen olemusta, -
että Hän kastaa Pyhällä Hengellä ja tulella.
Tätä ei nykykristillisyydessä näköjään pidetä kauhean tärkeänä asiana.
Hän kastaa Pyhällä Hengellä ja tulella.
Niin, Apostolien tekojen 2. luvussa on -
tämä profetia, Pyhän Hengen lupaus. Siinä sanotaan: -
"Ja on tapahtuva viimeisinä päivinä, sanoo Jumala, -
että minä vuodatan Henkeni kaiken lihan päälle, -
ja teidän poikanne ja tyttärenne ennustavat, -
ja nuorukaisenne näkyjä näkevät, ja vanhuksenne unia uneksuvat.
Ja myös palvelijaini ja palvelijat- tarieni päälle minä niinä päivinä -
vuodatan Henkeni, ja he ennustavat. Ja minä annan näkyä ihmeitä -
ylhäällä taivaalla ja merkkejä alhaalla maan päällä, -
verta ja tulta ja savupatsaita.
Aurinko muuttuu pimeydeksi ja kuu vereksi, -
ennenkuin Herran päivä tulee, se suuri ja julkinen.
Ja on tapahtuva, että jokainen, -
joka huutaa avuksi Herran nimeä, pelastuu."
Tämä on Raamatun positiivisista positiivisin lupaus.
Tämä on lupaus Pyhästä Hengestä.
Olen sanonut ja korostanut aiemminkin, -
että uskon tulee olla positiivinen usko.
Positiivinen usko on enemmän kuin positiivinen ajattelu.
Tämä lupaus lupaa ainoastaan positiivista.
No, miten se sitten on...? Juuri puhuin helvetistäkin.
Juuri puhuin kait tuomiosta.
Miten nyt voin puhua niin äärettömän hyvästä, suuresta rakkaudesta?
On niin, että olemme tuomion alaisia, ellemme hyväksy tätä rakkautta.
Jumalan Pyhän Hengen lupauksessa ei ole mitään negatiivista.
Tässä on lupaus pojille, isoille ja pienille pojille.
Tässä on lupaus tyttärille, isoille ja pienille tyttärille.
Tässä on lupaus vanhuksille, naisille, -
palvelijoille ja palvelijattarille.
Joskus sanoin tässä, että jos haluat Pyhän Hengen kasteen, -
niin ala palvelijaksi, koska tässä on lupaus, että...
En taida jaksaakaan puhua nyt.
Haluan silti vielä hetken jatkaa.
Niin, tässä ovat Jumalan suuret lupaukset.
Raamattu Korinttolaiskirjeen 12. luvussa puhuu -
näistä Hengen lahjoistakin.
Kiinnittäkääpä huomionne ja ajatelkaa sitä rakastavaa Jeesusta, -
joka katselee yläpuolella.
Ajatelkaa niitä silmiä, jotka rakastaen katsovat.
Ajatelkaa! Joka toisessa lauseessa, jokaisessakin lauseessa löytyy -
'saa', 'saa'. Missään ei lue 'ei saa'.
Kaikkialta siis löytyy tämä 'saa', 'saa', 'saa'.
Jumalan Raamattu lupaa kaikkialla: saa synnit anteeksi, -
parantaa sairaat. Kaikkea tätä Raamattu lupaa.
Siihen vaan työntyy väliin piru. Sellainen virus, -
joka yrittää tuhota tämän Jumalan suuren lupauksen voiman.
Jumalan suuren lupauksen voiman, Jumalan voiman.
Minä edelleen näen tai hengessäni tunnen -
äärimmäisen rakastavat kasvot tämän kuulijakunnan yllä.
Se on Jeesus, joka katsoo aivan pohjattomalla rakkaudella.
Hän haluaa auttaa.
Mikä lie sinun tarpeesi, niin Hän haluaa tulla avuksesi.
Hän haluaa tulla rinnallesi. Jos sinulla on vaikka korona, -
Hän on sinun sairasvuoteesi vierellä.
Mikä tahansa vaiva sinulla on, Hän on sinun vierelläsi.
Hän ei voi olla olematta.
Hän ei voi paeta luonnettaan.
Me voimme paeta ja kääntää selkämme, -
mutta Hän ei voi, koska Hän on rakkaus.
Ei Hän voi kääntää selkäänsä, -
mutta Hän suree äärettömän pohjattomalla surulla sitä, -
että niin monet kääntävät selkänsä, eikä Hän voi auttaa. Ei voi auttaa.
Hän on tullut maan päälle varoittamaan ihmisiä, -
että he kääntyisivät ja tulisivat iankaikkisen Jumalan tykö, -
saisivat syntinsä anteeksi ja tulisivat hoidetuiksi.
Hän on suuri hoitaja. Hän hoitaa ja parantaa hoitajatkin, lääkäritkin.
Hän haluaa. Se on Hänen pohjaton, rajaton halunsa.
Tällä halulla ei ole mitään rajaa Jumalan hyvyydessä.
Niinpä voit nyt vielä rukouksessa -
kääntää sydämesi kasvot Hänen puoleensa.
Hän on jo kääntänyt kasvonsa sinun puoleesi.
Sydämessäsi vain aivan totuudessa, -
aivan hiljaa tai kovasti ääneen sinä voit vain kiittää Häntä, -
ja Hän vuodattaa Pyhää Henkeänsä, joka on Hänen olemuksensa.
Hän tuli sitä varten maan päälle, että Hän pelastaisi -
ja kastaisi Pyhällä Hengellä. Hän haluaa kastaa -
tämän seurakunnan, nämä ihmiset, tämän kaupungin uskovat.
Hän haluaa tehdä tässä kaupungissa suuren teon!
Hän haluaa antaa Pyhän Hengen!
Hän ei voi antaa, jos Hän näkee vain takaraivoja.
Hän haluaa, että ihmiset rehellisesti kääntyvät Hänen puoleensa, -
uskovat Hänen Sanansa ja lopettavat kaiken teoretisoinnin.
Tämä on enemmän kuin teoria! Tämä on Jumalan voima!
Teoria on voimaton, mutta Jumala ei ole voimaton.
Hän haluaa ilmentää voimansa.
Mitä Hän haluaa voimallaan ilmentää?
Jotakin ihmisten sanoisiko kunniaa tai suuruutta? Ei!
Hän haluaa ilmentää rakkauttaan sinua ja kaikkia ihmisiä kohtaan.
Ihmisiä kohtaan, joita kohtaan Hänellä on hyvä tahto.
Että ihmisillä olisi myös toisiaan kohtaan se hyvä tahto!
Että ihmiset uskaltaisivat ja voisivat katsoa toisiaan -
näillä rakastavilla silmillä, mitkä vain Jeesus voi -
uudestisyntymisen kautta lahjoittaa meidän olemukseemme.
Kun sen pitää syntyä ensin sinne henkeen, sydämeen, -
että se voisi loistaa ulos myös tähän fyysiseen olemukseen -
ja fyysisen olemuksen kautta!
Herra Jeesus on valtava. Hän on suuri. Hän on ihmeellinen.
Oletko koskaan ajatellut, miten suuri on Jeesuksen antama rakkaus?
Se on jotain aivan muuta kuin ihmisten rakastelut.
Se on jotain aivan muuta. Jotain aivan eri horisonttia.
Niin, sinä voit saada kokemuksen tästä suuresta rakkaudesta, -
koska Hän katsoo nyt sinua ja vuodattaa Pyhää Henkeään.
Sinä voit vain avaamalla sydämesi -
kääntymällä Hänen puoleensa koko sydämestäsi sen kokea.
Saat kokea jotain, mitä et ole koskaan uskonelämässäsikään kokenut.
Sinä saat kokea. Se ei ole mikään tunnehallusinaatio, vaan jotain, -
joka muuttaa ja kantaa sinua yli kuoleman virran, -
jota valitettavasti monet joutuvat kroolaamaan ja hukkuvat -
eivätkä pääse koskaan yli. He joutuvat sinne toiseen äärettömyyteen.
Niin, rukoilen vielä tämmöisen rukouksen.
Sanon, ettei ole niin äärettömän suurta syntiä, -
etteikö Hänen rakkautensa ja verensä riittäisi sitä puhdistamaan.
Ei ole niin suurta syntiä. Sinä voit ajatella, -
että syntisi ovat niin äärettömät, ettei sinua voi kukaan -
tästä tilanteesta nostaa ja armahtaa. Voin sinulle julistaa, -
että on olemassa toinen äärettömyys, Jumalan rakkaus.
Se pyyhkii sinun syntisi. Hän tuli tänne, vuodatti verensä, -
että sinun syntisi pyyhitään pois. Se ei ole tyhjä lupaus.
Se on varma ja iankaikkinen lupaus ja pitää kuolemanvirrankin yli.
Rakas taivaallinen Isä, jokainen, joka kääntyy puoleesi, -
kun joku kuulijakunnassa nyt kääntyy puoleesi, -
niin kosketa, Herra. Anna Pyhän Henkesi vuotaa.
Kosketa pelastuksen armoituksella.
Anna armoitus aivan uuteen elämään, mitä ei ole ennen ollut.
Herra, kiitos, että annat uutta elämää nyt!
Jeesuksen nimessä monessa kodissa, monessa paikassa.
Jeesuksen nimessä, kiitos!
On vaivoja ja vaikeuksia, ja niissä sinun vierelläsi seisoo -
Jeesus. Millaisena kipujen miehenä! On myös surua.
Siellä on mies, joka on surujen mies.
Siellä on kaikkien meidän tarpeisiimme vastaus: Herra Jeesus.
Herra Jeesus on mukana. Hän auttaa, tulee, nostaa, kantaa.
Jeesuksen nimessä, avaa sydämesi nyt, sillä Pyhä Henki vuotaa.
Se virtaa siellä, missä olet. Olkoon sydämesi auki.
Saakoon Hän muuttaa ja vahvistaa ja auttaa, Jeesuksen nimessä.
Ole siunattu! Jeesus jää siunaamaan sinua ja olemaan kanssasi.
Hän ei näet halua, että nostettuaan, pelastettuaan sinut -
ja kuljettaessaan sinua sinä heti kompastuen kaadut. Ei.
Hän vie sinut aina perille asti, Jeesuksen nimessä.
Vielä julistan Jeesuksen nimessä. Sinä, joka sydämesi toit Hänelle, -
joka sydämestäsi uskot Jeesukseen.
Minä julistan sinun syntisi anteeksi annetuiksi Golgatan ristillä.
Jos tulit ontuvana ja sairaana, minä julistan sinulle: -
olkoon sinun tiesi tästä lähtien suora ja ontumatta.
Jeesuksen nimessä, sairauden vallat, minä nuhtelen teitä, -
Herran Jeesuksen nimessä, jota minä palvelen, -
joka katselee tällä hetkellä rakastavin kasvoin.
Jeesuksen nimessä, käsken sairauk- sien väistyä nyt Jeesuksen nimessä.
Käsken epäuskon valtojen ja voimien väistyä, Jeesuksen nimessä.
Huudan, Jumala, Sinun puoleesi.
Kasta Jeesuksen nimessä Pyhällä Hengellä.
Anna Pyhän Hengen vallata seurakuntia.
Anna Pyhän Hengen vallata Jumalan kansaa.
Isä, Jeesuksen nimessä, anna Pyhän Hengen tuoda uutta toivoa, -
uutta valoa, uutta iloa, kaikkea sitä, Herra.
Anna Pyhän Henkesi toimia keskellämme.
Käännä nämä kääntyneet selät niin, -
että he voivat ottaa vastaan Pyhän Hengen -
seurakuntiin ja Jumalan joukkoihin kaikkialla.
Ei vain tämän kansan keskuudessa, vaan kaikkialla maan päällä.
Isä, Jeesuksen nimessä. Tapahtukoon niin! Kiitos!
Kiitos, kiitos. Aamen. Aamen.
Tekstitys: Tuula-Riitta Virrankare